Det finnes ikke lenger russisk-språklige fagmiljø i Akersgata. Store kutt betyr et farvel til den tradisjonelle utenriksjournalistikken, frykter forfatter og journalistveteran Halvor Tjønn.

NB! Artikkelforfatte Lars Akerhaugs merknad: Denne artikkelen ble opprinnelig ledsaget av ingressen: "Det snakkes ikke lenger russisk i Akersgata." Dette var, på samme måte som tittelen, ment som en billedlig metafor, ikke en påstand om at det ikke finnes russisk-kyndige journalister i norske redaksjoner, noe det selvsagt gjør.

– Hvis avisene i stadig mindre grad blir i stand til å trekke til seg medarbeidere med spesielle kunnskaper, ikke sender dem ut og ikke gir dem mulighet til å bli kjent med de land og de kulturer de skal dekke, da vil avisenes innhold blir stadig dårligere. For leserne vil avisene i så fall bli stadig mindre interessante.